Кіраўнік Цэнтра даследаванняў польскай бібліяграфіі Эстрэйхераў Ягелонскага ўніверсітэта і кнігавыдавец Вацлаў Валецкі, называючы Брэсцкую Біблію найкаштоўнешым кніжным помнікам XVI стагоддзя, уносіць у апісанне гістарычнага кантэксту дадатковыя штрыхі. “Прашу не забываць, што Брэсцкая Біблія з’явілася ўсяго праз 20 год пасля агалошання Капернікам яго працы пра абарачэнне целаў нябесных. З’явілася яна таксама, калі яшчэ жыў Мікеланджэла, стваральнік “Сіксцінскай капэлы”. Сучаснасць з пункту погляду гісторыі культуры гэтай Бібліі такая, што мы часамі гэта проста не ўсведамляем”.